**Referat af AMR – møde**

**Tirsdag den 29. maj 2018 kl. 14.00 – ca. 16.00**

**Tilstede: Jeanette, Jørgen, Christoffer, Lilja, Maiken og Christian**

**Dagsorden:**

**Pkt. 006 – 18 Godkendelse af referat fra den 6.2.2018**

Referatet blev godkendt.

**Pkt. 007 – 18 Nyt fra skolerne**

* Hvad rør sig/fylder ift. arbejdsmiljøet på din skole?

På HV er der fortsat fokus på skimmelsvamp i den lukkede bygning.

HL har problemer med nedsivet vand fra tandlægen (observationsstatus) og ventilationen på skolen er fortsat ikke i orden.

På EG har der været rotter, der er blevet anmeldt og taget hånd om. Der er udfordringer med Inzubiz, da det opleves, at der ikke bliver registreret i den udstrækning, det er nødvendigt. Fagfordelingen fylder stadig og er pt. ikke på plads.

BR ønsker kommunalt fokus på mål og ambitioner for, hvor skolernes APV som udgangspunkt forventes at ligge. BR opfordrer til at inddrage skolechef og HR i udarbejdelse af handlingsplan.

**Pkt. 008 – 18 Trivsels- og APV-målingerne**

* Hvordan er I kommet i gang med arbejdet?
* Er det noget AMR-kollegerne og/eller kredsen kan hjælpe med?

Skolerne fortalte om, hvor de hver især er i processen. Alle skoler er på den ene og den anden måde i gang med arbejdet.

**Pkt. 009 – 18 Rengøring**

* Et heftigt og interessant bilag vedr. rengøringsstandard på skolerne videresendes. Vi drøfter om niveauet i aftalen er problemet eller selve udførelsen af opgaven. Hvordan kan AMR eller Kreds 25 gå videre?

Rengøringen på skolerne opleves ikke som beskrevet i folderen for Albertslund Kommunes Rengøringsafdeling. Kredsen opfordrer AMG på skolerne at få sat fokus på, hvor der er udfordringer og få fulgt op på problematikken.

**Pkt. 010 – 18 Obligatorisk efteruddannelse for AMR – bliver den brugt?**

AMR efterlyser målrettede kompetencegivende kurser, der ligger ud over de fine kurser, kommunen tilbyder.

**Pkt. 011 – 18 Eventuelt og punkter til kommende møder**

* Nye kolleger
* Fælles kurser